cyanic-selkie/wikianc huggingface dataset:
Acetonitril
Acetonitrile ble først fremstilt i 1847 av den franske kjemikeren Jean-Baptiste Dumas.
Applikasjoner
Acetonitril brukes hovedsakelig som løsningsmiddel i rensing av butadien i raffinerier. Acetonitril blir matet inn i toppen av en destillasjonskolonne fylt med hydrokarboner inkludert butadien, og når acetonitrilen renner ned gjennom kolonnen, absorberer den butadienen som deretter sendes fra bunnen av tårnet til et separat skilletårn. Varme brukes deretter i skilletårnet for å skille butadien.
I laboratoriet brukes det som et løsningsmiddel med middels polaritet som er blandbart med vann og en rekke organiske løsningsmidler, men ikke mettede hydrokarboner. Den har et praktisk væskeområde og en høy dielektrisk konstant på 38,8. Med et dipolmoment på 3,92 D acetonitril oppløser bredt spekter av ioniske og ikke-polære forbindelser og er nyttig som en mobil fase i HPLC og LC – MS.
Det er mye brukt i batterier på grunn av sin relativt høye dielektriske konstant og evne til å oppløse elektrolytter. Av lignende grunner er det et populært løsningsmiddel i syklisk voltammetri.
Acetonitril spiller en viktig rolle som det dominerende løsningsmidlet som brukes ved fremstilling av DNA-oligonukleotider fra monomerer.
Industrielt brukes det som løsemiddel for fremstilling av legemidler og fotografisk film.
Tannet perikumfly
Tannet perikumfly (Actinotia polyodon) er en sommerfugl som tilhører familien nattfly (Noctuidae). Denne karakteristiske arten er forholdsvis vanlig i lavlandet i Sør-Norge.
Utseende
Et middelsstort (vingespenn 31 – 35 mm), kraftig bygd, brunlig nattfly, vingene med dominerende, lyse lengdestriper. Arten kan ikke forveksles med noe annet norsk nattfly. Forkroppen er gråbrun med lyse striper på sidene, bakkroppen gråbrun med en mørk midtstripe. Forvingen er mørkt brunlig med brede, gulhvite lengdestriper som delvis går ut til ytterkanten. Nyremerket er stort og kommaformet, kantet med hvitt i den bakre delen. Ytterkanten er litt tannet, med gulhvite kileflekker. Bakvingen er lys gråbrun, mørkere ytterst. Vingene har ofte et rosa skjær.
Levevis
Arten finnes på blomsterenger og lysninger i skogen. Larvene lever på blomster og frøemner av perikum (Hypericum spp.). Den overvintrer vanligvis som puppe. De voksne sommerfuglene flyr fra slutten av mai til juli, av og til er det også en delvis, andre generasjon som flyr i august – september.
Utbredelse
Den er utbredt i Europa, bortsett fra lengst i sør og nord, og videre østover til Japan og Korea. I Norge forekommer den i lavlandet nord til Nordmøre.
Douglas DC-1
Douglas DC-1 var et passasjerfly og den første modellen i den berømte DC-serien (Douglas Commercial) til Douglas.
Historie og utvikling
Utvikling av disse flyene kan tilskrives en flyulykke i 1931 hvor den norskættede populære idrettshelten og fotball-treneren Knute Rockne omkom.
Fabrikkens grunnlegger, Donald Douglas Sr., skal ha vært tvilende til å delta i utfordringen fra TWA, da han mente at behovet for slike fly ville være mindre enn de 100 som var nødvendig for å dekke utviklingskostnadene.
Det ble kun produsert ett eksemplar av flyet som ble benevnt Douglas DC-1 (Douglas Commercial) og det fløy første gang 1. juli 1933.
I løpet av et halvt år demonstrerte prototypen sin overlegenhet i forhold til de dengang mest brukte passasjerflyene, de nesten identiske Ford Trimotor og Fokker Trimotor. Flyet satte ny amerikansk rekord mellom USAs øst- og vestkyst på 13 timer og fem minutter. I løpet av denne perioden gjennomførte flyet 200 testflyvninger. TWA aksepterte modellen i desember 1933 og plasserte en ordre på 20 fly. Produksjonsserien ble benevnt som Douglas DC-2. Produksjonsmodellen var noe større, med plass til 14 passasjerer, toalett og plass til purser.
Da testflyvningen for TWA var gjennomført, ble flyet lagt ut for salg. Den kjente industrimannen, filmskuespilleren og flyveren Howard Hughes, melde seg som kjøper. Han hadde planer om en Jorden-rundt flyvning, noe som han også gjennomførte, men med en Lockheed L-14 Super Electra. Hughes solgte flyet videre til en engelsk adelsmann – Viscount Forbes, Earl of Grandard. En ny passasjerinnredning ble montert og flyet registrert som G-AFIF, men etter kort tid ble det solgt videre til Líneas Aéreas Postales Españolas (L.A.P.E.) i Spania i 1938 og registrert som EC-AGJ.
Flyet ble brukt av den republikanske regjeringen under den spanske borgerkrigen. Etter borgerkrigens slutt ble det solgt videre til S.A.T.A. (Sociedad Aninima de Transportes Aereos) med ny registrering EC-AAE og brukt i regulær ruteflyvning. Det havarerte under take-off på Málaga i 1940. Passasjerer og mannskap slapp fra ulykken, men flyet fikk så store skader at det ikke ble gjenoppbygget, fordi det ikke var mulig å få reservedeler til prototypen.
Apollonisk og dionysisk
Apollonisk og dionysisk er et filosofisk og litterært begrepspar, eller en dikotomi, som baserer seg på visse trekk i antikkens greske mytologi. Flere filosofiske og litterære personer har grepet til denne dikotomi i kritiske og kreative verker, blant annet Plutark, Carl Jung, Friedrich Nietzsche, Robert A. Heinlein, Thomas Mann, Hermann Hesse, sangeren Jim Morrison, Ayn Rand, Stephen King, og kulturkritikeren Camille Paglia.
I gresk mytologi er Apollon og Dionysus begge Zeus' sønner. Apollo er solguden, lys, musikk, og poesi, mens Dionysus er vinens, ekstasens og berusningens gud. I moderne litterære bruk av begrepet symboliserer kontrasten mellom Apollo og Dionysus individualismens kontra helhetens prinsipper, lys kontra mørke eller sivilisasjon kontra opphavelig natur. De gamle grekerne betraktet ikke de to gudene som motsetninger eller rivaler. Parnassus, det mytiske hjem for poesi og all kunst, ble imidlertid assosiert sterkt med den ene eller den andre guden i forskjellige legender.
Tysk filosofi
Selv om bruket av begrepene apollonisk og dionysisk oftest knyttes til Nietzsches Tragediens fødsel (Die Geburt der Tragödie, 1872), var terminologien i bruk før ham i Preussen. Poeten Hölderlin brukte dem, mens Winckelmann talte om Bacchus, vinens gud.
Nietzsches bruk
Nietzsches estetiske bruk av begrepene, som senere ble utviklet filosofisk, ble først utviklet i Tragediens fødsel, som han publiserte i 1872. Hans fremste premiss var her at sammensmeltningen av dionysisk og apollonisk kunstutøvelse danner dramatisk kunst, eller tragedier. Han fortsetter med å argumentere for at det ikke er blitt oppnådd siden de antikke tragikerne. Nietzsche hevder med kraft at fremfor alt Aiskylos' verk, men også Sofokles', representerer høydepunktene av kunstnerisk skapende, den sanne forvirkelse av tragedien; det er med Euripides, hevder han, som tragediens undergang setter inn. Nietzsche protesterer mot Euripides' utnyttelse av sokratisk rasjonalisme i sine tragedier, og hevder at man berøver tragedien dens fundament, nemlig den delikate balanse mellom det dionysiske og det apolloniske, når man blander inn etikk og fornuft.
Apollo (apollonisk eller apollinsk): drømmetilstanden eller ønsket om å skape orden, principium individuationis (individuasjonsprinsippet), bildende kunster, skjønnhet, klarhet, innskrenkning av opptegnede grenser, individualitet, forherligelse av skinn/illusjon, mennesker som kunstnere (eller media for kunstens manifestasjoner), selvkontroll, fullendelse, uttømmende av muligheter, skapelse.
Dionysus (dionysisk): kaos, beruselse, forherligelse av naturen, instinktiv, intuitiv, gjelder lyst- og smerteopplevelser, oppløst og dermed tilintetgjort individualitet, eksistensens helhet, orgiastisk lidenskap, oppløsningen av alle grenser, eksess, mennesket (-er) som kunstverk, gorheligelse av kunst, ødeleggelse.
Det innbyrdes forhold mellom det apolloniske og dionysiske er tydelig, mente Nietzsche i Tragediens fødsel, i den greske tragedies vekselvirkning. Dramaets tragiske helt, som er hovedpersonen, kjemper for å skape orden (i den apolloniske betydningen) av sin urettferdige (kaotiske) Skjebne, skjønt han til slutt dør utilfredsstilt. Denne tragedie tillater publikummet, anså Nietzsche, å oppfatte en underliggende essens som han kalte «"opphavelig enhet» og som vekker vår dionysiske natur til liv — noe som er nesten ubeskrivelig lystfylt. Selv om han senere forlot denne tanke og kalte den «...tynget av alle ungdommens mistak» (Forsøk på selvkritikk 2§) var det overgripende tema en slags metafysisk trøst eller forbindelse med skapelsens hjerte, så å si.
Paglias bruk
Abraham Akkerman har utvidet bruken av termene apollonisk og dionysisk til et argument om interaksjon mellom bevisstheten og det fysiske miljø. Han har pekt på maskuline og feminine trekk i byenes fremtoning. .
Apollonianisme i lingvistikken
På lignende måte som Nietzsche bruker en del lingvister Apollonianism (engelsk) om «ønsket å beskrive og skape orden, særlig vedrørende ukjent informasjon eller ny erfaring».
I lingvistikk manifesterer apollonianismen seg i rettferdiggjøringen av bruken av et ord og i et behov for meningsfullhet. Et eksempel er unge israelere som hører navnet på barneboksforfatteren Dr. Seuss, som uttales «doktor sus» (דוקטור סוס). Mange israelere er sikre på at han er «Doktor Hest» ettersom det hebraiske sus betyr hest - jamfør folkeetymologien at dette skyldes den almenne forekomst av dyr i hans historier. Denne misforståelse kan ha å gjøre med lingvisten Einar Haugens allmenne påstand angående låneord at «hver talende forsøker å gjenskape tidligere lærte lingvistiske mønster i et forsøk på åt hanskes med nye språklige situasjoner».
Ørnes menighetshus
Ørnes menighetshus er en arbeidskirke fra 1990 på Ørnes i Meløy kommune, Nordland fylke.
Byggverket er i tre og har 300 plasser.
Andrew Morton
Andrew Keith Paul Morton (født 15. juli 1959) er en australsk programvareutvikler, best kjent som en av de ledende utviklere av Linuxkjernen. Han har vært blant vedlikeholderne av filsystemet ext3 og er også blant vedlikeholderne av et journalførende lag av blokkutstyr.
Avondale (Arizona)
Avondale er en amerikansk by. Den ligger i i Arizona, og har  innbyggere på et areal på 117,38 km².
Tadsjikistan under Paralympiske vinterleker 2018
Tadsjikistan deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Hurtigløp på skøyter under Vinter-OL 2010 – 1000 meter kvinner
1000 meter damer var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 18. februar 2010.
Rekorder
Før konkurransen var gjeldende verdens- og olympisk rekorder som følger:
Melkefeber hos sau
Melkefeber er en sykdom som kan ramme sau.
Forekomst
Helst i det siste ukene før eller dagene etter lammingen. Søyer med flere lam eller i stressede flokker kan også få sykdommen senere.
Symptom
Søyen slutter å spise, får stive bevegelser, blir kald i ørene og problem med å få av seg urin og avføring. Blir etter en stund ustø med skjelving og rykninger i muskulaturen, særlig i skulderpartiet. Søyen kan virke "full" utfra bevegelsene. Senere legger den seg ned, blir slapp og døsig, surkler i nesen og det renner ut slim og grønn væske fra munn og nese. Vommen blåser seg ofte opp. Uten behandling dør søyen, oftest innen ett døgn.
Årsak
Store mengder kalsium går med til å bygge opp fosterets skjelett. Etter lamming taper så søyen mer kalsium gjennom melken. Mye av dette kalsiumet tar søyen fra eget skjelett. Bi-skjoldbruskkjertelen som regulerer denne transporten greier ikke alltid å omstille seg raskt nok. Ellers er årsaksforholdet fremdeles uklart. (Per 1989) Mange stressfaktorer ser ut til å disponere for brått kalsiumfall i blodet hos sau. Eksempel er endring i fôret og kulde etter klipping.
Behandling
Behandling med kalsium er stort sett effektivt. Resultatet er best ved tidlig behandling. Tilbakefall kan komme, timer eller dager etter behandlingen. Kommer behandlingen for sent, kan den være virkningsløs.
Forebygging
Unngå å stresse søyen. Klipping før lamming bør unngås, spesielt når det er kaldt. Stabile miljøforhold og jevn, riktig fôring i drektighetstiden er viktig. Vitamin D spiller en viktig rolle i reguleringen av kalsiumnivået i sauens kropp. Siden D-vitamin dannes når huden utsettes for sollys, anbefales det å slippe søyene ut i solen noen timer for å forebygge melkefeber. Denne tidlige eksponeringen for sollys minsker også risikoen for at søyenes jur skal bli solbrente når det slippes ut på beite.
Domenico Erdmann
Domenico Juul Erdmann (født 1879 i Bergen, død 5. oktober 1940) var en norsk maler, formgiver og restaureringskonsulent.
Studier og arbeid
Fra 1896 var han elev av Oscar Matthiesen i København. Erdmann fulgte Matthiesen til Berlin og München og besøkte også Frankrike og Italia. Her lærte han freskoteknikk, dekorativt maleri og kirkerestaurering. Etter hjemkomsten i Norge i 1903 var han medarbeider hos Eilif Peterssen ved dekoreringen av Ullern kirke 1908–09. Erdmann studerte kirkerestaurering i Danmark i 1912 og ble i 1919 restaureringskonsulent.
Bok
Hans erfaringer fra restaureringsarbeidet i mange norske kirker, f.eks. Stavern kirke, Røldal stavkirke, Skjeberg kirke, Fluberg kirke, Drøbak kirke, samt Herregården i Larvik, og Krigsskolen i Oslo har han skrevet om i boken Norsk dekorativ maling fra reformasjonen til romantikken, som ble utgitt i 1940.
Sola Brettseilerforening
Sola Brettseilerforening ble etablert i 1984 og er dermed Norges første og en av de største brettseilerforeningene i landet. På grunn av de ypperlige forholdene for brettseiling, blir norgesmesterskapet arrangert på Solastranden nesten hvert år. I 1991 ble VM arrangert på Sola, et meget vellykket arrangement. SBF har et godt miljø der flere medlemmer seiler aktivt og er blant Norges beste. SBF har to hovedbaser, en på Solastranden og en på Liapynten ved Hafrsfjord, med eget brettskur begge steder.
Zorica Pavićević
Zorica (Dragović) Pavićević (født 9. mai 1956 i Danilovgrad), jugoslavisk håndballspiller som deltok i de olympiske leker 1984 i Los Angeles.
Pavićević ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper i turneringen og scoret to mål.
Kina under Vinter-OL 1992
Kina under Vinter-OL 1992. Trettito sportsutøvere, tolv menn og tjue kvinner fra Folkerepublikken Kina deltok i seks grener, alpint, kunstløp, langrenn, hurtigløp på skøyter, kortbaneløp og skiskyting under Vinter-OL 1992 i Albertville i Frankrike. Kina, som deltok for fjerde gang i et vinter-OL, kom på femtendeplass på den uoffisielle medaljestatistikken med tre sølvmedaljer. Det var Kinas første medaljer i et vinter-OL.
Skotsk åpning
Skotsk er en sjakkåpning som defineres av trekkene 1.e4 e5 2.Sf3 Sc6 3.d4. Åpningen fikk sitt navn etter et postsjakkparti mellom sjakklubbene i Edinburgh og London. Åpningen var populær på 1800-tallet, men ved 1900 hadde populariteten dalt. Da Garri Kasparov brukte skotsk to ganger i VM-matchen mot Anatolij Karpov i 1990 ble åpningen litt mer populær igjen, selv om spansk og italiensk spilles oftere.
Varianter
Svart er nesten tvunget til å spille 3...exd4, det er ingen gode måter å forsvare bonden på e5. Etter f.eks. 3...d6 kommer 4.dxe5 dxe5 5.Dxd8+ Kxd8 6.Lc4, dermed har hvit bedre utvikling og den svarte kongen står feilplassert på d8. Heller ikke 3...Sxd4 er noe godt, etter 4.Sxd4 exd4 5.Dxd4 er hvits dronning utviklet tidlig, men kan ikke jages vekk på noen god måte, 5...c5 bare svekker d5 feltet og sperrer for løperen på f8.
Etter hovedvarianten 3...exd4 kan hvit spille skotsk gambit med 4.Lc4 eller Görings gambit med 4.c3. I begge tilfellene ofrer hvit en bonde for hurtig utvikling, men ingen av variantene er spesielt populære.
Vanligvis tar hvit igjen med 4.Sxd4 og har nå et lite overtak i sentrum som svart vil forsøke å slå tilbake mot. Det er tre hovedvarianter.
Maden
Maden er en by med 11 543 innbyggere (2015) i den tyrkiske provinsen Elazığ. Den ligger nord for Çüngüş og Ergani, sør for Elazığ, øst for Alacakaya, og vest for Sivrice.
Rolf Steffensen
Rolf Steffensen (født 31. august 1958) er en norsk politiker som representerer Arbeiderpartiet. Han ble valgt til ordfører i Hamarøy kommune i 2007 og gjenvalgt i 2011 for perioden frem til 2015. Han ble også valgt til leder i Salten Regionråd i slutten av 2011 for perioden frem til 2015.
Steffensen er utdannet candidatus theologiæ og praktiserte som sokneprest i Hamarøy menighet frem til han fikk ordførerembetet. Han er forfatter av dåpsboken «I Guds hånd» og var medforfatter av «Konfirmantbibelen - Veilederhefte», «Mitt fadderbarn» og «Hjemlængsel: vandringer i Knut Hamsuns rike».
Overmetning
Kondensasjon
Små partikler kan føre til at enkelte stoff løser seg opp i en oppløsning eller kondenserer fra damp. I fast form kan disse partiklene føre til at det blir dannet krystallitter eller til og med store krystaller. Overmetning er et mål på avviket til et oppløst stoff fra likevektsverdien sin.
Eksempel
Kullsyrevann og øl er eksempler på væsker som er overmettet med karbondioksid i vann. Det høye trykket i en flaske gjør at karbondioksid kan løse seg bedre opp i vann enn under vanlig lufttrykk. Ved atmosfærisk trykk forsvinner karbondioksidgassen svært sakte fra den overmettede væsken. Denne prosessen kan økes hvis det er partikler i væsken, som luftbobler som oppstår når man rister flasken, eller stoff som sukker. Mentosutbrudd er et heller ekstremt eksempel på dette.
Vevet til dykkere blir overmettet av luften de puster inn mens de dykker. Hvis dykkeren stiger opp for raskt, kan disse gassene danne bobler som fører til trykkfallsyke.
Dersom luft er overmettet av vann, kan det dannes vanndråper uten at en har kondensasjonskjerner. Dette kan observeres i et skykammer.
Overmettede oppløsninger av sukker og vann blir brukt til å lage kandissukker.
Fjell i Troms
Dette er en liste over de 30 høyeste fjellene i Troms med en primærfaktor på minst 50 meter, samt øvrige kommunetopper over 1000 moh.
Annika Drazek
Annika Drazek (født 11. april 1995) er en tysk bobkjører.
Hun representerte Tyskland under Vinter-OL 2018 i Pyeongchang, hvor hun ble nummer 4 i toer-bob.
Kondisjonalitet
Kondisjonalitet i internasjonal utvikling er en betingelse knyttet til et lån, bistand eller til gjeldsslette, typisk satt av Verdensbanken eller IMF. Om det er snakk om bilateral bistand eller lån vil det være donorlandet som setter betingelsene.
Kondisjonalitet er et kontroversielt emne innen utviklingspolitikk. På den ene siden er det mange donorland som har store vanskeligheter med å gi bistand uten å stille noen krav til mottakerlandene, både på grunn av redsel for korrupsjon og fordi velgermassen innad i donorlandet ofte krever å få vite hva bistandsmidler blir brukt til. På den andre siden har mottakerland i flere tilfeller hevdet at konisjonaliteten donorer har knyttet til lånene har vært direkte ødeleggende, ettersom betingelsene som regel omfatter mer enn bare krav om åpenhet. Videre finnes det flere studier som viser at donorkondisjonalitet ikke fungerer, både fordi mottakerland som vedtar reformer ikke gjennomfører dem og fordi slike land til stadighet får innvilget nye lån på tross av dette.
Historikk
Den første bølgen med kondisjonalitet oppstod på slutten av 1970-tallet, utløst av olje- og gjeldskrisen. Da ble kondisjonalitet fremmet gjennom Verdensbankens og IMFs strukturtilpasningsprogram. Betingelsene gjaldt makroøkonomisk politikk og førte som regel til privatisering, deregulering, og generelt krymping av staten.
Ved inngangen til 1990-tallet kom en ny bølge med kondisjonalitet inn i lån- og bistandspolitikk. Mens donorene på 1980-tallet hadde fokusert utelukkende på økonomi når man stilte krav, begynte de nå å stille visse krav til styresett og andre politiske forhold for at overføringer skulle finne sted. OECD-land erklærte etter murens fall i 1989 at de så en sammenheng mellom demokratiske regimer, respekt for menneskerettigheter og en effektiv økonomisk politikk. De mente dette synet rettferdiggjorde innblanding i politiske forhold i mottakerlandene og krav om politisk reform for å sikre mer effektiv bruk av lån- og bistandsmidler. Verdensbanken, IMF og FNs utviklingsorganisasjoner har ikke mandat til å blande seg inn i utviklingslands politiske forhold på samme måte som bilaterale donorer. De kunne altså ikke direkte formulere demokratisk utvikling som et mål, så de gjorde det på en mer indirekte måte, nemlig gjennom begrepet good governance eller godt styresett.
I 1999 lanserte Verdensbanken og IMF «Poverty Reduction Strategy Papers» (PRSP), som skulle erstatte strukturtilpasningsprogrammene. PRSP-ene skulle være et steg vekk fra kondisjonalitet, og strategiene skulle utformes i samarbeid med mottakerlandene. Til tross for dette viser en studie fra 2006 at privatiserings- og liberaliseringsbetingelser fortsatt er innlemmet i lån fra Verdensbanken, bare på en mer skjult måte enn før.
Lindøya naturreservat
Lindøya naturreservat omfatter den midtre og nordlige del av Lindøya i Oslo. Naturreservatet ble opprettet den 9.juli 1993. Gjennom verneplanen for Indre Oslofjord ble området utvidet 27. juni 2008. Naturreservatet dekker nå et areal på ca. 95 dekar, og omfatter det meste av kalkfuruskogen på øya. Dette er en sjelden naturtype som dannes der det er liten vanntilgang og tynt jordsmonn over kalkrik berggrunn. Kalkfuruskog er viktig fordi den inneholder mange sjeldne, trua og sårbare arter. Imidlertid har introduserte arter som syrin og russesvalerot stedvis fortrengt den opprinnelige vegatasjonen. Dette utgjør en stor trussel mot det biologiske mangfoldet.
Berggrunnen består i hovedsak av sandstein, leirskifer og kalkstein. Men disse er også gjennombrutt av ganger med lava etter vulkansk aktivitet for 250-300 millioner år siden. En av disse gangbergartene, lindøitt, har typelokalitet på Lindøya (derav navnet), og vises best på en liten odde nordvest på øya.
Den 71. Oscar-utdelingen
'''Den 71. Oscar-utdelingen''', presentert av Academy of Motion Picture Arts og Sciences (AMPAS), fant sted 21. mars 1999 og hedret de beste prestasjonene innen film fra 1998. Seremonien ble holdt i Dorothy Chandler Pavilion i Los Angeles i California. Skuespilleren Whoopi Goldberg var programleder under utdelingen, Gil Cates var produsent og Louis J. Horvitz var regissør. De nominerte filmene ble offentliggjort 9. februar 1999. Dramafilmen Shakespeare in Love hadde flest nominasjoner med 13 stykk, mens krigsfilmen Redd menig Ryan hadde elleve.
Shakespeare in Love vant sju priser under utdelingen, blant annet beste film, beste kvinnelige hovedrolle (Gwyneth Paltrow) og beste originalmanus (Marc Norman og Tom Stoppard). Ellers vant Redd menig Ryan fem priser, Livet er herlig tre, og Den jagede, Bunny, Election Night, Elizabeth, Gods and Monsters, The Last Days, The Personals, Prinsen av Egypt og Drømmenes verden én hver. Sendingen trakk cirka 46 millioner seere i USA.
Den italienske dramafilmen Livet er herlig ble den andre filmen til å bli nominert til både beste film og beste fremmedspråklige film samme år. Den ble nominert til sju priser, mer enn noen annen utenlandsk film i Oscar-prisens historie. Roberto Benigni ble den andre personen til å vinne en skuespillerpris for en film han selv også regisserte. Laurence Olivier klarte samme bragd i 1948 for rolleskildringen i Hamlet. Benigni ble også det fjerde individet til å bli nominert til en skuespillerpris, en regipris og en manuspris for ene og samme film. Han ble likeledes den tredje skuespilleren til å vinne en Oscar for en ikke-engelsk talerolle. Cate Blanchett og Judi Dench ble de første skuespillerne som ble nominert til Oscar-priser for samme rolle i ulike filmer (begge spilte Elisabeth I av England).
Howard Hughes
Howard Robard Hughes jr. (født 24. desember 1905 i Humble i Texas i USA, død 5. april 1976 i Houston i Texas) var en pilot, ingeniør, industrimann, filmprodusent og filmregissør, en playboy og eksentriker, og en av de rikeste i verden. Han er berømt for å ha satt mangfoldige fartsrekorder i luften, for å ha bygget Hughes H-1 Racer og Hughes Hercules H-4 flyene, hvorav sistnevnte ble bygget for å frakte amerikanske stridsvogner over Atlanteren, for å ha produsert filmene Luftens demoner, Den fredløse og Scarface (basert på gangsteren Al Capones liv), for å ha kjøpt opp og utvidet TWA og mangedoblet dets verdi, for sitt enorme intellekt, og for sin eksentriske oppførsel senere i livet.
Piloten
Under andre verdenskrig hadde Hughes' selskab Hughes Aircraft Company fått kontrakt på å bygge datidens største fly til troppetransport. Flyet som het «Hughes H-4 Hercules», var av tre pga mangel på metall under krigen. Kritikere kalte derfor flyet Spruce Goose («Gran-gås») Selv om Hughes visste at han ikke ville rekke å få flyet ferdig før krigen var over, fortsatt han å bygge videre på det. I 1947 fløy han for første og eneste gang Hercules-flyet som stadig er flyet med det største vingefanget noen gang (97,54 meter).
Ljiljana Mugoša
Ljiljana (Mugoša) Vučević (født 10. april 1962 i Titograd), jugoslavisk håndballspiller som deltok i de olympiske leker 1984 i Los Angeles og 1988 i Seoul.
Mugoša ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper i turneringen og scoret fire mål.
Alacakaya
Alacakaya er en by med 6 524 innbyggere (2015) i den tyrkiske provinsen Elazığ. Den ligger nord for Dicle, sør for Palu, øst for Maden, og vest for Arıcak.
Vanuatus provinser
Vanuatu har vært delt inn i seks provinser siden 1994:
Fra cirka 1968 til 1985 var Vanuatu delt inn i fire områder:
Spencer Thomas
Spencer Thomas (født 26. august 1997) er en britisk mellomdistanseløper. Hans fremste internasjonale meritt er sølv på 800 meter under U23-EM i friidrett 2019.
Idrettskarriere
Thomas ble engelsk U17-mester på 800 meter i 2013, og han kom på fjerdeplass på 800 meter under det engelske U20-mesterskapet i 2014. Under det britiske mesterskapet innendørs i 2015 kom han på femteplass på 800 meter, og han ble engelsk U20-mester innendørs på 800 meter samme år. Han kom på tredjeplass på 800 meter under det engelske U20-mesterskapet utendørs, og han deltok i Junior-EM i friidrett 2015, der han ble slått ut i semifinalen på 800 meter.
I 2016 fikk han sølv på 800 meter under det engelske U20-mesterskapet innendørs, og han fikk sølv på 800 meter under Britisk mesterskap i friidrett innendørs 2016. Han kom på tredjeplass på 800 meter under engelske U20-mesterskapet utendørs, og han ble tatt ut til å delta i U20-VM i friidrett 2016, der han ble slått ut i forsøksheatet på 800 meter. Under Britisk mesterskap i friidrett innendørs 2017 fikk han bronse på 800 meter, og utendørs ble han nummer tre på 800 meter under det engelske U23-mesterskapet.
Han ble nummer fire på 800 meter under Britisk mesterskap i friidrett innendørs 2017. Under det engelske U23-mesterskapet utendørs kom han på andreplass på 800 meter, og i det britiske mesterskapet utendørs ble han slått ut i forsøksheatet på 800 meter. I 2019 kom han på tredjeplass på 800 meter i det britiske innendørsmesterskapet, og han vant 800 meter i det engelske U23-mesterskapet og det britiske mesterskapet utendørs. Under U23-EM i friidrett 2019 kom han på andreplass på 800 meter, bak Mateusz Borkowski.
Han konkurrerte lite i 2020 og 2021.
Alysia Rissling
Alysia Rissling (født 16. november 1988) er en canadisk bobkjører.
Hun representerte Canada under Vinter-OL 2018 i Pyeongchang, hvor hun ble nummer 6 i toer-bob.
Liste over visekonger i Ny-Granada
Før 1718 og fra 1724 til 1740, var visekongedømmet i Ny-Granada en del av Visekongedømmet i Peru.
* Fungerte som visekonge (Uten formell tittel)
** I 1723 ble visekongedømmet oppløst. Det ble reetablert i 1739.
*** Han var utnevnt til visekonge, men tok aldri formelt i bruk vervet.
Ftalsyre
Ftalinsyre er en aromatisk dikarboksylsyre, med formel C6H4(CO2H)2. Det er en isomer av isoftalsyre og tereftalsyre. Selv om ftalsyre er av beskjeden kommersiell betydning, er det nært beslektede derivat av ftalsyreanhydrid et varekjemikalie produsert i stor skala. Ftalsyre er en av tre isomerer av benzendikarboksylsyre, de andre er isoftalsyre og tereftalsyre.
Produksjon
Fetalsyre produseres ved katalytisk oksidasjon av naftalen eller orto-xylen direkte til ftalsyreanhydrid og en påfølgende hydrolyse av anhydridet.
Syntese
Naftalen ved oksidasjon med kaliumpermanganat eller kaliumdikromat gir ftalsyre.
Reaksjoner og bruksområder
Det er en dibasisk syre, med pKa på 2,89 og 5,51. Monokaliumsaltet, kaliumhydrogenftalatet er en standard syre i analytisk kjemi. Vanligvis fremstilles ftalatestere fra det allment tilgjengelige ftalsyreanhydrid. Reduksjon av ftalsyre med natriumamalgam i nærvær av vann gir 1,3-cykloheksadienderivatet.
Raphael (band)
Raphael var en japansk visual kei-gruppe som bestod av fire medlemmer: YUKI (vokal), 華月 (Kazuki; gitar), Yukito (bass) og Hiro (trommer). Raphael ble grunnlagt i 1998, men så seg tvunget til å avslutte aktiviteten kort tid etter Kazukis død i 2000
YUKI og Hiro har i dag et eget band kalt rice.
Diskografi
Mini-album
Maxi-singler
Demokassetter
DVD
VHS
Ernst Larsson
Ernst Larsson (født 9. juli 1912, død 21. mai 1980) var en norsk idrettsutøver fra Hammerfest. Han var aktiv innen en rekke idrettsdisipliner.
Larsson debuterte som 15 åring på fotballklubben Sparks B-lag i 1927. Året etter spilte han seg inn på A-laget og han spilte videre på IL Steins A-lag etter sammenslåingen av de 2 klubbene FK Spark og Hammerfest Turn og Idrettsforening i 1935. Han spilte også en periode i en av datidens beste fotballklubber i Norge, Larvik Turn. Hans posisjon var centerhalf. Han spilte også på det nord-norske landsdelslaget i fotball. Larsson spilte sin siste aktive A-kamp for IL Stein i 1958, i en alder av 46 år. Kampen var mot Norges ungdomslandslag (tilsvarende dagens U-21) som var på turne i Nord-Norge. U-laget vant alle sine kamper i Nord-Norge unntatt denne kampen mot Steins A-lag, Stein vant 2-1.
Larsson var i tillegg aktiv innenfor blant annet ski, turn, friidrett, bandy og ishockey. Han startet Hammerfest Bandyklubb. Han spilte også her på det nord-norske bandylandsdelslaget.
I Sitt yrkesaktive liv etablerte han kafe og restaurant Ernst i 1947. Ernst utviklet seg i 50-60-70 årene til å bli blant landsdelens mest kjente danserestauranter og ble et begrep i Nord-Norge. I tillegg drev han sportsforretningen Ernst Larsson sport i Strandgata, hvor han blant annet hadde eget sykkelverksted og monterte egne sykler under navnet "Super". Han var også den første kommisjonær i Hammerfest for Norsk Tipping da dette ble innført i 1948.
Han var også en dyktig musiker og hadde eget orkester og underholdt gjestene sine på sin restaurant i mange år. Hans instrument var saksofon.
28. desember 1957 ble han utnevnt til æresmedlem av Idrettslaget Stein.
Den 17. juli 1989, på Hammerfest bys 200-årsdag, ble en bauta av han avduket ved stadionanlegget i Hammerfest.
William G. Dever
William G. Dever (født 1933) er en amerikansk arkeolog, spesialist på historien til oldtidens Israel og Midtøsten i bibelsk tid.
Dever tok eksamen i 1955 ved Milligan College. Han mottok sin Ph.D. fra Harvard University i 1966. Han levde i mange år i Jerusalem, og ledet utgravninger ved Gezer fra 1966 til 1971, og på nytt i 1984, og han fungerte som direktør for William F. Albrights skole for arkeologisk forskning i Jerusalem fra 1971 til 1975. Han var professor i arkeologi og antropologi i Midtøsten ved Universitetet i Arizona i Tucson fra 1975 til 2002. Han er professor i arkeologi for Midtøsten ved Lycoming College i Pennsylvania.
Han er forfatter av tallrike artikler og bøker, blant annet Did God have a wife?: archaeology and folk religion in ancient Israel (2005), og han var også seniorredaktør for Israel og Palestina i Oxford Encyclopedia for Midtøstens arkeologi, og er hovedrådgiver i arkeologi for Anchor Bible Dictionary.
Etter at Dever har blitt pensjonist har han blitt en hyppig skribent angående spørsmål knyttet til historisk nøyaktighet i Bibelen. Han har blitt bitende i sin avvisning av «minimalister» som nekter for enhver historisk verdi i de bibelske redegjørelsene. Han er derimot slett ikke en som støtter bokstavtro tolkning av Bibelen. «Jeg leser ikke Bibelen som Hellig skrift... Jeg er faktisk ikke en gang en teist. Mitt har hele tiden, og særlig i de siste bøker, at de bibelske fortellingene er faktisk ‘historier’, ofte fiktive og bortimot alltid propaganda, men at det her og der faktisk inneholder en del verdifull historisk informasjon. Det gjør meg knapt til noen ‘maksimalist’.»
Gudrun Waadeland
Gudrun Waadeland (født 3. august 1937 i Oslo, død 8. oktober 2020) var en norsk skuespiller, teaterinstruktør og sjef for Riksteatret fra 1975 til 1987. I 1971 giftet hun seg med skuespiller, teatersjef og forfatter Svein Erik Brodal. Per Ung laget i 1987 en byste av henne som står hos Riksteatret i Oslo.
Biografi
Gudrun Waadeland tok examen artium på Oslo katedralskole i 1956 og studerte deretter jus før hun kom inn på Statens Teaterskole i 1957. Hun debuterte på Nationaltheatret i 1959 i en rolle i skuespillet Tornerose av Hans Wiers-Jenssen. I 1964 tok hun mellomfag i teatervitenskap og i 1966 grunnfag i kunsthistorie.
I 1960 begynte hun som skuespiller i Fjernsynsteatret. Deretter hadde hun roller på Riksteatret og Edderkoppen teater før hun kom til Det Norske Teatret. Fra 1970 ble hun fast knyttet til Riksteatret som skuespiller og var også kunstnerisk konsulent og instruktør.
Da Gudrun Waadeland i 1975 ble utnevnt til teatersjef for Riksteatret, var det mange tiår siden det hadde vært en kvinnelig teatersjef i Norge. Dramatikerverkstedet Askeladden ble etablert i 1977 på hennes initiativ. Det samme ble dukketeateravdelingen med en dukkespillerutdanning (treårig) på nivå med Teaterhøgskolens skuespillerutdanning. Hun satte opp samtidsdramatikk og spilte selv også i mange stykker i tiden hun var sjef for Riksteatret.
Fra 1999 var hun leder for stiftelsen Akershus festning for Kunst og Kultur. Året etter åpnet hun Nordens litterære teater på Akershus festning. Der samarbeidet hun med den danske regissøren Sam Besekow. Med ham og Svein Erik Brodal drev hun også salongteateret Henrik Ibsens Salong.
Peter Holst (dansk politiker)
Peter Holst (født 17. januar 1936) er en tidligere, dansk folkehøyskolelærer og politiker (V).
Han er utdannet lærer og har undervist ved Danmarks eldste folkehøyskole, Rødding Højskole.
Holst var formann i Venstres Ungdom fra 1964 til 1966. Han ble første gang innvalgt i Rødding kommunestyre i 1970; han var borgermester fra 1990 til 2002. Han var også medlem av Folketinget for Sønderjyllands amtskrets 1973–1974 og medlem av Sønderjyllands amtsråd 1982–1986.
Peter Holst er gift med pedagog Sanne Holst. De er foreldre til tidligere amtsborgermester, regionrådsformann, folketingsmedlem og forsvarsminister Carl Holst.
An Adventure on the Mexican Border
An Adventure on the Mexican Border er en amerikansk stumfilm, fra 1913 regissert av Romaine Fielding.
Handling
Samtidig planlegger en kvinne fra Mexico å trollbinde to offiserer, den ene en mexicansk kaptein og den andre en amerikansk løytnant.
Kystperikumfly
Kystperikumfly (Chloantha hyperici) er en sommerfugl som tilhører familien nattfly (Noctuidae). Den er ganske sjelden i Norge.
Utseende
Kystperikumfly har et middelsstort vingespenn (28 – 32 mm) med kraftig, grått og svart nattfly. Forkroppen er mørk grå med lyse sidestriper, bakkroppen lyst grå. Forvingen er lys grå med svarte tegninger, blant annet en bred, svart strek ved roten med et lyst felt over. Området mellom ringmerket og nyremerket er også svart, og det er flere svarte tegninger i vingens ytre del. Vingefrynsene er vekselvis svarte og lysgrå. Bakvingen er grå, lysere ved roten.
Levevis
Arten finnes helst på varme, solåpne steder. Larvene livnærer seg på planten perikum (Hypericum spp.). Biotopen er strandenger der planten vokser. Kystperikumfly formerer seg med to generasjoner hver sommer, som flyr i mai – juni og i juli – august. Den overvintrer som puppe.
Utbredelse og rødlistevurdering
Arten lever i Mellom- og Sør-Europa, og i Midtøsten. Dessuten er det en isolert forekomst i Sør-Skandinavia, som trolig er en relikt fra varmere tider.
Artens utbredelsesområde i Norge er en kort kyststrekning mellom Tvedestrand i Aust-Agder og Porsgrunn i Telemark der den er blitt påvist på tre lokaliteter. I senere år er arten kun funnet på Sandøya i Porsgrunn, og etter år 2000 er det ingen funn. På grunn av alle påvirkningene i strandsonen, som hyttebygging og tilrettelegging for ferieaktiviteter som bading og båtliv, er denne sjeldne arten sårbar. Det foregår en reduksjon og fragmentering av egnede habitater.
Arten rødlistes i 2021 som kritisk truet CR.
Kevin Martin
Kevin Martin (født 31. juli 1966 i Killam i Alberta, Canada), også kalt «The Old Bear» og  «K-Mart», er en canadisk curlingspiller fra Edmonton. Martin er en av de beste curlingspillere som har spilt i Canada.
Martin har deltatt i tre vinter-OL, er en tidligere verdensmester og har vunnet ti Grand Slam-titler på World Curling Tour. I løpet av sin karriere har laget hans vunnet rundt $2 millioner. Martin er kjent for sin evne til å trekke av nesten umulige skudd i komplekse situasjoner, han er så rutinert på slike at andre curlingspillere har brukt uttrykket «å gjøre en Martin», som betyr å forsøke et slikt skudd.
Under OL i Salt Lake i 2002 gikk Martin på et surt tap for skip Pål Trulsen og Norge i finalen etter en uheldig sistestein av Martin. Kevin Martin fikk revansje 8 år seinere da han vant over Norges lag på hjemmebane under OL i Vancouver i 2010. Martin hadde da med seg et helt nytt lag og møtte også et annet lag enn sist gang. Nå satt Pål Trulsen som sportssjef og Thomas Ulsrud som skip for det norske laget.
Han ble verdensmester i curling 2008 i Grand Forks, Nord-Dakota i USA.
Måne (gud)
Måne (norrønt: Máni) er en personifisert mytologisk figur i nordisk mytologi. Det skjelnes mellom månen som kosmisk fenomen og som mytisk person. Ifølge Snorres edda er personen Måne bror til Sol og begge er barn av Mundilfare. Måne hentet to barn, Bil og Hjuke, som følger månen og som man kan se fra jorda.
Ifølge Snorre Sturlason (i Den yngre Edda) blir både Sol og Måne dratt over himmelen av hester. Sol jages av ulven Sköll, og Måne jages av ulven Hati (Hate Rodvitnesson). Ved ragnarok vil ulvene klare å ta igjen sola og månen.
NM i hopp uten tilløp 1956
NM i hopp uten tilløp 1956 var en del av NM i friidrett 1956.
Mesterskapet ble arrangert i Moss 26. februar. Arrangør var Moss IL.
Musikkonservatoriet i Oslo
Musikkonservatoriet i Oslo (MKiO) var et privat konservatorium som ble etablert i Christiania i 1883 under navnet Organistskolen. Konservatoriet samarbeidet med den statlige Norges musikkhøgskole fra starten i 1972 og ble helt innlemmet i denne høyskolen i 1996.
Historie
Skolen ble grunnlagt av Ludvig Mathias Lindeman (1812–87) og hans sønn Peter Brynie Lindeman (1858–1930). Peter Lindeman overtok ledelsen av skolen da faren døde i 1887. Peters sønn Trygve Lindeman (1896–1979) studerte musikk i Stockholm, ble lærer ved skolen fra 1921, og dens leder fra 1930. Da Trygve Lindeman ble pensjonist på 1960-tallet, ble undervisningen overført til stiftelsen Lindemans legat, og konservatoriet ble fra 1969 til 1973 drevet i samarbeid mellom stiftelsen og myndighetene.
Skolen tok navnet Musik- og Organistskolen i 1885, og i 1894 skiftet den navn til Musik-Konservatoriet, som senere ble til Musikkonservatoriet i Oslo.
Skolen drev helt fram til 1969 med en blanding av yrkesutdanning av musikere, og fritidsundervisning av barn og voksne.
Konservatoriet ble lagt ned i 1973, ved opprettelsen av Norges musikkhøgskole (NMH). I perioden 1969-73 ble skolen drevet av det nyopprettede Lindemans legat som i årene siden har forvaltet arven etter familien Lindemann.
Musikkonservatoriets arkiv ble tatt vare på av Lindemanns legat og ble i 2013 avlevert til Riksarkivet. Arkivet består av undervisningsprotokoller med elev- og lærerfortegnelser, elevaftener, Musikkonservatoriets samfund og en serie Vidnesbyrd, det vil si avgangsvurderinger av elevene. Det er også bevart en del regnskapsprotokoller med blant annet elevinnbetalinger og gasjefortegnelser. Protokollene strekker seg over hele perioden fra starten i 1883 til nedleggelsen i 1969/70.
Fredrik Johansson
Bo Fredrik Johansson (født 14. juli 1974 i Västerlövsta) er en svensk tidligere skihopper som representerte IF Friska Viljor.
Han konkurrerte internasjonalt i årene 1992-1999. I verdenscupen var 62.-plass i 1993/94 hans beste sammenlagtplassering. Beste plassering i enkeltrenn i verdenscupen var 13.-plass i normalbakken i Liberec 15. januar 1994. I OL på Lillehammer i 1994 ble han nummer 40 av 58 deltakere i storbakken og 43 av 56 deltakere i normalbakken, og han var på det svenske laget som ble nummer 10 av 12 lag i lagkonkurransen.
Johansson deltok i VM i 1995, 1997 og 1999, med 29.-plass i storbakken i Thunder Bay i 1995 som beste individuelle plassering. I VM i skiflyging i Bad Mitterndorf (Kulm) i 1996 ble han nummer 42 av 50 deltakere. Han ble svensk mester i normalbakke i 1996 og 1997.
EM i roing 1971
EM i roing 1971 (europamesterskapet i roing) ble arrangert i København i Danmark i 1971.
Zubat
Zubat (ズバット) er en liten blå flaggermuslignende pokémon. Den har to lange tynne ben. Ansiktet til Zubat har verken øyne eller nese. Den har spisse ører som er lilla på innsiden, og en munn med fire spisse tenner, to på hver side av kjeven. En hann-Zubat har større tenner enn en hunn-Zubat.
Pianosonate nr. 2 (Valen)
'Pianosonate nr. 2, opus 38' av Fartein Valen er et verk for piano i 3 satser fra 1941. Musikken er blant annet inspirert av den engelske dikteren Francis Thompsons dikt «The Hound of Heaven» (norsk: «Himmelhunden») utgitt i 1893.
Satser
Sonaten består av tre satser: En typisk framføring av sonaten varer rundt 20 minutter. Verket er tilegnet Valens søster, Magnhild Sendstad, og er utgitt på Harald Lyche & Co. Musikkforlag.
Sjesjonk I
Sjesjonk I (egyptisk: ššnq; fulle navn Hedjkheperre Setepenre Sjesjonk, også stavet Shoshenq, Sheshonq, Sheshonk, Shoshenk og andre varianter) var en egyptisk farao som styrte ca. 943–922 f.Kr. og grunnlegger av det 22. dynasti. Han var sønn av Nimlot A, en storhøvding Ma (Mesjwesj), og Sjesjonk var således en berberkonge av libysk opprinnelse. Hans mor var Tentsjepej A, en datter av en storhøvdingen av Ma.
Sjesjonk I er nevnt som Sjisjak, og er den første farao som nevnes ved navn i Bibelen, i Første Kongebok og Andre Krønikebok. i den hebraiske Bibelen for hans hærtokt gjennom oldtidens Israel og Judea.
Bibelske Sjisjak
Sjesjonk I er blitt identifisert med den egyptiske farao Sjisjak (, Šîšaq) som er referert til i den hebraiske Bibelen (den gamle testamente) i Første Kongebok og Andre Krønikebok Sjisjak er det første oldtidsnavnet på en farao som er nevnt i Bibelen.
Pianosonate nr. 2 (Valen)
Bakgrunn
''Pianosonate nr. 2'' ble skrevet mellom 26. juni 1940 og 25. august 1941. Sonaten er Valens siste verk for soloinstrument, men samtidig også hans mest ambisiøse i denne genren, kanskje med unntak av ''Pianosonate nr. 1, opus 2'', skrevet i Berlin da han var i begynnelsen av 20-årene. Valens brev fra 1940 og 1941 viser at han var dypt preget av okkupasjonstidens hendelser, og at han i denne tiden søkte trøst i sin kristne tro.
Sjesjonk I
Bibelske Sjisjak
I henhold til Bibelen invaderte Sjisjak kongedømmet Judea, hovedsakelig i området til Benjamins stamme, i løpet av det femte året til kongetiden til Rehabeam, og tok med seg som krigsbytte det meste av kostbarhetene i tempelet som ble opprettet av Salomo. Sjesjonk I er generelt tilskrevet et angrep mot Judea. Dette er bekreftet med en stele som er oppdaget i Megiddo.
Pianosonate nr. 2 (Valen)
Bakgrunn
En viktig inspirasjonskilde til ''Pianosonate nr. 2'' var et dikt av Francis Thompson (1859-1907), «The Hound of Heaven», som Valen først hadde blitt kjent med i en tysk oversettelse. «Det er virkelig et av de store dikt i verdenslitteraturen» skrev han i et brev til Agnes Hiorth i 1942. Diktet har en kristen tematikk og omhandler menneskets indre kamp i valget mellom jordiske fristelser på den ene siden og Gud på den andre. Diktet beskriver en jeg-person på konstant flukt fra Gud (symbolisert ved «The Hound of Heaven» i diktet – på norsk «Himmelhunden», eller «Himmel-jakthunden» som Ewald Sundberg valgte å oversatte det til i 1923). Begynnelsen av diktet lyder:
Selv om jeg-personen er seg bevisst Guds kjærlighet, er han likevel redd for å gi slipp på det jordiske: «Ti skjønt jeg visste hvor han dog holdt av mig, forfølgeren, mig tanken skremte: om ham du velger, tar han alt i fra dig.» Men når flukten begynner å gå mot slutten innser jeg-personen likevel at han i all sin elendighet ikke har funnet det han har lett etter. Da sier forfølgeren: «Hvad har da du fortjent, urene lerklump, du, som, akk! ei ser hvor lite verd til kjærlighet du er? Hvem tror du vel vil elske, usle, dig undtagen ene jeg?» Diktet ender med at jeg-personen tar imot Guds kjærlighet og finner den endelige ro.
Tinius Olsens skole
Tinius Olsen skole er en av fire avdelinger ved Kongsberg videregående skole (KOVS). Skolen ligger sentralt i Kongsberg. Skolen satser på yrkesfaglige utdannelser. Skogbruk hører også til Tinius Olsen, men ligger ved Saggrenda, litt utenfor Kongsberg.